techiaith/cofnodycynulliad_en-cy huggingface dataset:
English: Thank you for your response, Minister. I think it is very important to support organisations like the Urdd. My own constituency would have been a beneficiary of the fact that this particular Urdd eisteddfod was planned to be held in Denbigh, which is just outside of Clwyd West, but nevertheless has a significant impact on local tourism businesses in particular. I just wonder what support package you might be able to build around those communities that were looking forward to being able to welcome in people from across Wales, and indeed internationally, to events like the Urdd eisteddfod, because, clearly, they're going to be significantly disadvantaged as a result. Many of them will have had bookings, which they're now going to have to have cancelled, in spite of actually having some outlay, which they may need to pay. So, when you have a significant event like this that has been cancelled, is there specific support that you might be able to offer in order to compensate those who've already paid out significant sums in order to prepare for them?
Welsh: Diolch am eich ymateb, Weinidog. Rwy'n credu ei bod yn bwysig iawn cefnogi sefydliadau fel yr Urdd. Byddai fy etholaeth i wedi elwa o'r ffaith y bwriedid cynnal yr eisteddfod yr Urdd benodol hon yn Ninbych, sydd ychydig y tu allan i Orllewin Clwyd, ond sydd, er hynny, yn effeithio'n sylweddol ar fusnesau twristiaeth lleol yn benodol. Tybed pa becyn cymorth y gallech ei adeiladu o amgylch y cymunedau a oedd yn edrych ymlaen at allu croesawu pobl o bob cwr o Gymru, ac yn rhyngwladol yn wir, i ddigwyddiadau fel eisteddfod yr Urdd, oherwydd, yn amlwg, maent yn mynd i fod dan anfantais sylweddol o ganlyniad. Bydd llawer ohonynt wedi cael archebion, ac mae'n rhaid iddynt eu canslo yn awr, er y byddant wedi gorfod talu am rai pethau eisoes. Felly, pan fydd gennych ddigwyddiad arwyddocaol fel hwn wedi'i ganslo, a oes cymorth penodol y gallech ei gynnig er mwyn digolledu'r rhai sydd eisoes wedi talu symiau sylweddol er mwyn paratoi ar eu cyfer?
English: Well, I think, under normal circumstances, the answer would probably be, 'Yes, we'd be looking to create a package.' These are extreme circumstances and, therefore, we are responding day by day to the situation. I think the priority is to see how we can support those people who are working for the Urdd at the moment. Is there any way of protecting their jobs and looking to the future? The key thing, as I say, is for us to see how we can preserve these great organisations to make sure that they can flourish in future. I know that the Presiding Officer will be also interested in knowing what is likely to happen with the Eisteddfod genedlaethol. These are all discussions that are being undertaken at the moment. The scope of this is huge. You think about all of the other organisations - the Hay festival, Llangollen festival. There are huge numbers of events, and obviously most of those events now have been cancelled. So, there are profound implications. I don't think, at this point, we can offer an extended package to those communities that were expecting that to happen, I'm afraid.
Welsh: Wel, rwy'n meddwl, o dan amgylchiadau arferol, mae'n debyg mai'r ateb fyddai, 'Ydym, byddem yn ystyried creu pecyn.' Mae'r rhain yn amgylchiadau eithafol ac felly, rydym yn ymateb o ddydd i ddydd i'r sefyllfa. Rwy'n credu mai'r flaenoriaeth yw gweld sut y gallwn gefnogi'r bobl sy'n gweithio i'r Urdd ar hyn o bryd. A oes unrhyw ffordd o ddiogelu eu swyddi ac edrych tua'r dyfodol? Y peth allweddol, fel rwy'n dweud, yw inni weld sut y gallwn gadw'r sefydliadau gwych hyn i sicrhau y gallant ffynnu yn y dyfodol. Gwn y bydd gan y Llywydd ddiddordeb hefyd mewn gwybod beth sy'n debygol o ddigwydd gyda'r Eisteddfod Genedlaethol. Mae'r rhain i gyd yn drafodaethau sydd ar y gweill ar hyn o bryd. Mae cwmpas hyn yn enfawr. Rydych yn meddwl am yr holl sefydliadau eraill - gŵyl y Gelli, gŵyl Llangollen. Mae yna nifer enfawr o ddigwyddiadau, ac yn amlwg mae'r rhan fwyaf o'r digwyddiadau hynny bellach wedi'u canslo. Felly, mae yna oblygiadau difrifol. Nid wyf yn credu, ar hyn o bryd, y gallwn gynnig pecyn estynedig i'r cymunedau a oedd yn disgwyl i hynny ddigwydd, mae arnaf ofn.
English: The Welsh Government promotes the unique character and value of our historic environment to the people of Wales and the world. Cadw identifies nationally important historic assets, accords them legal protection and works with public bodies and private owners to secure their sustainable management. Clearly, the priorities of this sector are being reviewed in the light of the coronavirus outbreak.
Welsh: Mae Llywodraeth Cymru yn hyrwyddo cymeriad a gwerth unigryw ein hamgylchedd hanesyddol i bobl Cymru a'r byd. Mae Cadw yn nodi asedau hanesyddol o bwys cenedlaethol, yn rhoi amddiffyniad cyfreithiol iddynt ac yn gweithio gyda chyrff cyhoeddus a pherchnogion preifat i sicrhau eu bod yn cael eu rheoli'n gynaliadwy. Yn amlwg, mae blaenoriaethau'r sector hwn yn cael eu hadolygu yng ngoleuni coronafeirws.
English: Thank you for your answer, Minister. It's my very firm belief that we have one of the best heritage sectors in the world here in Wales, both in terms of its cultural significance and the benefits that it brings to the Welsh economy as well. So, could you outline for me, please, a little further the kind of guidance that you've been giving to that sector to guide them through the coronavirus outbreak?
Welsh: Diolch ichi am eich ateb, Weinidog. Rwy'n credu'n gryf fod gennym un o'r sectorau treftadaeth gorau yn y byd yma yng Nghymru, o ran ei arwyddocâd diwylliannol a'i fanteision i economi Cymru hefyd. Felly, a allech amlinellu ychydig ymhellach imi, os gwelwch yn dda, y math o arweiniad rydych chi wedi bod yn ei roi i'r sector hwnnw i'w tywys drwy'r argyfwng coronafeirws?
English: Thank you. Well, I can report that all Cadw sites - all 24 of them - have now been closed. The museums that fall under the responsibility of the Welsh Government are also closed. The National Library of Wales has also closed its doors and we are, of course, in regular contact with them. We're also in regular contact with the Welsh Museums Federation and associations. And, of course, those have to make decisions for themselves, but if they were following the UK guidance, which has been set out - that there shouldn't be people congregating in big numbers - then, obviously, they need to take that into consideration as well.
Welsh: Diolch. Wel, gallaf ddweud bod pob safle Cadw - y 24 ohonynt - wedi cau erbyn hyn. Mae'r amgueddfeydd sy'n gyfrifoldeb i Llywodraeth Cymru hefyd ar gau. Mae Llyfrgell Genedlaethol Cymru hefyd wedi cau ei drysau ac wrth gwrs, rydym mewn cysylltiad rheolaidd â hwy. Rydym hefyd mewn cysylltiad rheolaidd â Ffederasiwn Amgueddfeydd Cymru a chymdeithasau. Ac wrth gwrs, mae'n rhaid i'r rheini wneud penderfyniadau drostynt eu hunain, ond os ydynt yn dilyn canllawiau'r DU, sydd wedi'u gosod - na ddylai pobl ymgasglu mewn niferoedd mawr - yna, yn amlwg, mae angen iddynt ystyried hynny hefyd.
English: Given the current circumstances, our tourism is facing really difficult times. This is a developing situation and I want to assure the sector that we're continually monitoring the impact of coronavirus on tourism and working with colleagues across the Government on what support we can offer.
Welsh: O ystyried yr amgylchiadau presennol, mae ein twristiaeth yn wynebu cyfnod anodd iawn. Mae hon yn sefyllfa sy'n datblygu ac rwyf am sicrhau'r sector ein bod yn monitro effaith coronafeirws ar dwristiaeth yn barhaus ac yn gweithio gyda chyd-Aelodau ar draws y Llywodraeth ar ba gymorth y gallwn ei gynnig.
English: I recently had the pleasure of revisiting Llangollen Railway's major engineering project at Corwen central station, which will have a massive impact on boosting tourism in the region, to see first-hand the progress they had made. I'm always amazed and massively impressed by what a group of volunteers with an average age of 68, working on a part-time basis, are able to achieve. A year ago, speaking here, I called for a Welsh Government statement on support for our standard-gauge heritage railways. We know and applaud the fact that the Welsh Government support narrow-gauge heritage railways, but wanted to see how this massive volunteering effort could be taken forward, not only delivering heritage projects, but offering much for tourism and broader economies in areas, often, that need much stimulus. How, therefore, do you respond to the question or point raised with me during my recent visit that we need the Welsh Government to move on from looking at this in terms of separate narrow and standard-gauge heritage railways and join up the heritage railways sector both in north Wales and across Wales as a win-win for tourism and local economies? And, of course, given your opening comments, this is even more critical in the current environment.
Welsh: Yn ddiweddar, cefais y pleser o ailedrych ar brosiect peirianneg mawr Rheilffordd Llangollen yng ngorsaf ganolog Corwen, a gaiff effaith aruthrol ar hybu twristiaeth yn y rhanbarth, er mwyn gweld drosof fy hun y cynnydd y maent wedi'i wneud. Rwyf bob amser yn rhyfeddu at yr hyn y mae grŵp o wirfoddolwyr ag oedran cyfartalog o 68, sy'n gweithio ar sail ran-amser, yn gallu ei gyflawni. Flwyddyn yn ôl, wrth siarad yma, gelwais am ddatganiad gan Lywodraeth Cymru am gefnogaeth i'n rheilffyrdd treftadaeth safonol. Rydym yn gwybod ac yn cymeradwyo'r ffaith bod Llywodraeth Cymru yn cefnogi rheilffyrdd treftadaeth cul, ond roeddem am weld sut y gellid bwrw ymlaen â'r ymdrech wirfoddol fawr hon, a darparu prosiectau treftadaeth, a chynnig llawer i dwristiaeth ac economïau ehangach hefyd mewn ardaloedd sy'n aml angen llawer o symbyliad. Felly, sut yr ymatebwch i'r cwestiwn neu'r pwynt a godwyd gyda mi yn ystod fy ymweliad diweddar fod angen i Lywodraeth Cymru symud ymlaen o edrych ar hyn mewn perthynas â rheilffyrdd treftadaeth cul a safonol ar wahân ac uno'r sector rheilffyrdd treftadaeth yng ngogledd Cymru ac ar draws Cymru er budd twristiaeth ac economïau lleol fel ei gilydd? Ac wrth gwrs, o ystyried eich sylwadau agoriadol, mae hyn hyd yn oed yn fwy allweddol yn yr amgylchedd presennol.
English: Thank you very much. I'm sure you'd be interested to hear that the economy Minister's father used to work at the place that you were talking about, so that's of great interest. I know that the amount of tourism and the number of tourists who are attracted by our narrow-gauge and, as you say, our standard-gauge railway, bring in significant finance into the economy of Wales. So, that is something that we hold dear. The enthusiasm for this sector is really something to behold, in particular the number of volunteers who give their time. So, I can't tell you whether that - . It sounds like a good idea to put the narrow-gauge and the standard-gauge railways together in a promotional package. There may be some sensitivities around that, but that is something that we can perhaps look at once this emergency has quietened down.
Welsh: Diolch yn fawr iawn. Rwy'n siŵr y byddai gennych ddiddordeb mewn clywed bod tad Gweinidog yr economi yn arfer gweithio yn y lle roeddech yn sôn amdano, felly mae hynny'n ddiddorol iawn. Gwn fod y dwristiaeth a nifer y twristiaid sy'n cael eu denu gan ein rheilffyrdd cul, ac fel y dywedwch, ein rheilffyrdd safonol, yn dod â chyllid sylweddol i economi Cymru. Felly, mae hynny'n rhywbeth rydym yn ei drysori. Mae'r brwdfrydedd dros y sector hwn yn werth ei weld mewn gwirionedd, yn enwedig nifer y gwirfoddolwyr sy'n rhoi o'u hamser. Felly, ni allaf ddweud wrthych a yw hynny - . Mae'n ymddangos yn syniad da rhoi'r rheilffyrdd cul a'r rhai safonol at ei gilydd mewn pecyn hyrwyddo. Efallai fod rhywfaint o sensitifrwydd ynglŷn â hynny, ond mae hynny'n rhywbeth y gallwn ei ystyried efallai ar ôl i'r argyfwng hwn dawelu.
English: Item 3 on the agenda this afternoon is topical questions and the topical question this afternoon is to be asked by Alun Davies and answered by the Minister for Economy, Transport and North Wales. Alun Davies.
Welsh: Eitem 3 ar yr agenda y prynhawn yma yw'r cwestiynau amserol ac mae'r cwestiwn amserol y prynhawn yma i'w ofyn gan Alun Davies a'i ateb gan Weinidog yr Economi, Trafnidiaeth a Gogledd Cymru. Alun Davies.
English: Yes, of course. I welcomed the Chancellor's announcement, but clearly more needs to be done in the coming days, particularly to support businesses with wage costs and financial support for employees who've been laid off. Now, the Welsh Government will be making an announcement later this afternoon regarding matching in full the grants to small businesses in England as well as providing business rate relief for retail, leisure and hospitality businesses. However, Dirprwy Lywydd, there is a significant shortfall of hundreds of millions of pounds between the Barnett consequential we have received and the cost of matching all aspects of the Chancellor's package for English businesses, and we expect the UK Government to fill this gap.
Welsh: Gwnaf wrth gwrs. Roeddwn yn croesawu cyhoeddiad y Canghellor, ond mae'n amlwg fod angen gwneud mwy yn y dyddiau nesaf, yn enwedig i gefnogi busnesau gyda chostau cyflogau a chymorth ariannol i weithwyr sydd wedi cael eu diswyddo. Nawr, bydd Llywodraeth Cymru yn gwneud cyhoeddiad yn ddiweddarach y prynhawn yma ynglŷn â rhoi grantiau i fusnesau bach sy'n cyfateb i'r hyn a roddir yn Lloegr yn ogystal â darparu rhyddhad ardrethi busnes i fusnesau manwerthu, hamdden a lletygarwch. Fodd bynnag, Ddirprwy Lywydd, mae diffyg sylweddol o gannoedd o filiynau o bunnoedd rhwng y swm canlyniadol Barnett a gawsom a'r gost o roi arian sy'n cyfateb i bob agwedd ar becyn y Canghellor i fusnesau yn Lloegr, a disgwyliwn i Lywodraeth y DU lenwi'r bwlch hwn.
English: Can I thank you for your balanced answer, I think, to Alun Davies? And Alun Davies's question - I'm really disappointed by the tone of his approach because, as I said yesterday, Minister, I want to work with you and the Government, with scrutiny but also in a balanced way and with co-operation, at this unprecedented time. We had the Chancellor yesterday, on top of last week's budget, announcing £330 billion, an unprecedented amount, with a Barnett consequential of £1.1 billion, with more money - more money - coming as needed as well. So, let's keep that in the context that it's meant to be. [ Interruption.] Please -
Welsh: A gaf fi ddiolch i chi am eich ateb cytbwys, rwy'n meddwl, i Alun Davies? A chwestiwn Alun Davies - rwy'n siomedig iawn gyda thôn ei ymagwedd oherwydd, fel y dywedais ddoe, Weinidog, rwyf am weithio gyda chi a'r Llywodraeth, gan graffu ond hefyd mewn ffordd gytbwys a chyda chydweithrediad, ar yr adeg hon nas gwelwyd ei thebyg o'r blaen. Cawsom y Canghellor ddoe, yn ychwanegol at gyllideb yr wythnos diwethaf, yn cyhoeddi £330 biliwn, swm digynsail, gydag arian canlyniadol Barnett o £1.1 biliwn, gyda mwy o arian - mwy o arian - yn dod yn ôl yr angen hefyd. Felly, gadewch i ni gadw hynny yn y cyd-destun a fwriadwyd. [ Torri ar draws.] Os gwelwch yn dda -
English: Can I thank Joyce Watson for her questions, and for championing the need to support people and businesses in Mid and West Wales, and, indeed, across the country? The question of statutory sick pay was raised today in a quadrilateral. It's been raised by the First Minister as well in his letter to the Chancellor dated 17 March, which I know has been circulated to Members. We hope that the Government will take action in the way that the Member has outlined. I think it's important, Dirprwy Lywydd, that I just reflect on some other difficulties that individuals and small businesses are facing at the moment, particularly in the region that the Member represents. Those include those fixed costs that can amount to huge sums, including utility costs. I'm calling on utility companies to roll out a significant offer to individuals and businesses in terms of payment holidays, reflecting what banks have responsibly done in terms of offering mortgage repayment holidays. I think it's absolutely essential that everybody contributes to the effort to see people and businesses through this incredibly difficult period. And that includes utility companies doing what they can do as well. Just one final point, Dirprwy Lywydd, and it's in regard to a question asked by Russell George. I was due to meet with the British development bank earlier this week. Unfortunately, due to the crisis, they were unable to meet. A discussion with them is being put into my diary, and I will report back to Members as soon as I can.
Welsh: A gaf fi ddiolch i Joyce Watson am ei chwestiynau, ac am hyrwyddo'r angen i gefnogi pobl a busnesau yng Nghanolbarth a Gorllewin Cymru, ac yn wir, ledled y wlad? Codwyd cwestiwn tâl salwch statudol heddiw mewn cyfarfod pedairochrog. Fe'i codwyd gan y Prif Weinidog hefyd yn ei lythyr at y Canghellor dyddiedig 17 Mawrth, a gwn ei fod wedi'i ddosbarthu i'r Aelodau. Gobeithiwn y bydd y Llywodraeth yn cymryd camau yn y modd y mae'r Aelod wedi'i amlinellu. Rwy'n credu ei bod yn bwysig, Ddirprwy Lywydd, fy mod yn rhoi sylw i anawsterau eraill y mae unigolion a busnesau bach yn eu hwynebu ar hyn o bryd, yn enwedig yn y rhanbarth y mae'r Aelod yn ei gynrychioli. Mae'r rheini'n cynnwys y costau sefydlog a all fod yn symiau enfawr, gan gynnwys costau cyfleustodau. Rwy'n galw ar gwmnïau cyfleustodau i gyflwyno cynnig sylweddol i unigolion a busnesau o ran gwyliau talu, gan adlewyrchu'r hyn y mae banciau wedi'i wneud yn gyfrifol o ran cynnig gwyliau ad-dalu morgais. Rwy'n credu ei bod yn gwbl hanfodol i bawb gyfrannu at yr ymdrech i weld pobl a busnesau yn dod drwy'r cyfnod hynod anodd hwn. Ac mae hynny'n cynnwys cwmnïau cyfleustodau yn gwneud yr hyn y gallant ei wneud hefyd. Un pwynt olaf, Ddirprwy Lywydd, ac mae'n ymwneud â chwestiwn a ofynnwyd gan Russell George. Roeddwn i fod i gyfarfod â banc datblygu Prydain yn gynharach yr wythnos hon. Yn anffodus, oherwydd yr argyfwng, ni fu modd iddynt gyfarfod. Mae trafodaeth gyda hwy yn cael ei rhoi yn fy nyddiadur, a byddaf yn adrodd yn ôl i'r Aelodau cyn gynted ag y gallaf.
English: It is undoubtedly the case that these are times that are really worrying for families, such as none of us have ever seen in our lifetime. I very much look forward to hearing the detail of the statement that you said you'll be issuing later. I wanted to ask specifically, though, about the automotive sector. As you'll be aware, I've got a lot of people employed in the automotive sector in Torfaen. Quite a number of companies across the world in automotive have basically stopped working, and that is a huge concern for the large employers in Torfaen. Can I ask what discussions you've had with the automotive sector and whether you can look very specifically at their needs? Obviously, these are not people who can work from home. They are hugely competitive industries, and if we lose them then there's a very significant risk that there will be no bringing that back from the brink. So, can I ask you what specific measures you're looking at to address the concerns of all the members of staff working in the automotive sector in Torfaen?
Welsh: Mae'n sicr yn wir fod y rhain yn adegau sy'n peri pryder gwirioneddol i deuluoedd nad oes yr un ohonom wedi gweld ei debyg erioed yn ystod ein hoes. Edrychaf ymlaen yn fawr at glywed manylion y datganiad y dywedoch chi y byddwch yn ei gyhoeddi yn ddiweddarach. Roeddwn am ofyn yn benodol, fodd bynnag, am y sector modurol. Fel y gwyddoch, mae gennyf lawer o bobl wedi'u cyflogi yn y sector modurol yn Nhorfaen. Mae cryn nifer o gwmnïau ar draws y byd modurol wedi rhoi'r gorau i weithio yn y bôn, ac mae hynny'n bryder enfawr i'r cyflogwyr mawr yn Nhorfaen. A gaf fi ofyn pa drafodaethau a gawsoch gyda'r sector modurol ac a wnewch chi edrych yn benodol iawn ar eu hanghenion? Yn amlwg, nid pobl sy'n gallu gweithio o gartref yw'r rhain. Maent yn ddiwydiannau cystadleuol iawn, ac os ydym yn eu colli mae risg sylweddol iawn na fydd modd dod â hynny'n ôl o ymyl y dibyn. Felly, a gaf fi ofyn i chi pa fesurau penodol rydych yn edrych arnynt i roi sylw i bryderon yr holl aelodau o staff sy'n gweithio yn y sector modurol yn Nhorfaen?
English: The next item is a motion to suspend Standing Orders 11.16 and 12.20 to allow the next items of business to be debated. I call on a member of Business Committee to move the motion - Llywydd.
Welsh: Yr eitem nesaf yw cynnig i atal Rheolau Sefydlog 11.16 a 12.20 er mwyn caniatáu i'r eitemau busnes nesaf gael eu trafod. Galwaf ar aelod o'r Pwyllgor Busnes i wneud y cynnig - Lywydd.
English: The proposal is to suspend the Standing Orders. Does any Member object? No. Therefore, that motion is agreed, in accordance with Standing Order 12.36.
Welsh: Y cynnig yw atal y Rheolau Sefydlog. A oes unrhyw Aelod yn gwrthwynebu? Na. Felly, derbyniwyd y cynnig hwnnw yn unol â Rheol Sefydlog 12.36.
English: Item 5 on the agenda is the motion to amend Standing Orders: changes resulting from the change of the name of the institution. I call again on a member of Business Committee to move the motion - Llywydd.
Welsh: Eitem 5 ar yr agenda yw'r cynnig i ddiwygio Rheolau Sefydlog: newidiadau sy'n deillio o newid enw'r sefydliad. Galwaf eto ar aelod o'r Pwyllgor Busnes i wneud y cynnig - Lywydd.
English: Thank you. The proposal is to agree to amend the Standing Orders. Does any Member object? Therefore, the motion is agreed in accordance with Standing Order 12.36.
Welsh: Diolch. Y cwestiwn yw a ddylid derbyn y cynnig i ddiwygio'r Rheolau Sefydlog. A oes unrhyw Aelod yn gwrthwynebu? Felly, derbyniwyd y cynnig yn unol â Rheol Sefydlog 12.36.
English: Item 6 is the motion to alter the name of the Committee on Assembly Electoral Reform to the Committee on Senedd Electoral Reform. Again, I call on a member of Business Committee to move the motion - Llywydd.
Welsh: Eitem 6 yw'r cynnig i newid enw y Pwyllgor ar Ddiwygio Etholiadol y Cynulliad i y Pwyllgor ar Ddiwygio Etholiadol y Senedd. Unwaith eto, galwaf ar aelod o'r Pwyllgor Busnes i wneud y cynnig - Lywydd.
English: Thank you. The proposal is to agree the motion. Does any Member object? No. Therefore, the motion is agreed, again in accordance with Standing Order 12.36.
Welsh: Diolch. Y cwestiwn yw a ddylid derbyn y cynnig. A oes unrhyw Aelod yn gwrthwynebu? Na. Felly, derbyniwyd y cynnig, eto yn unol â Rheol Sefydlog 12.36.
English: Item 7 is motion to amend Standing Orders: changes related to Assembly business in extraordinary circumstances. I call on a member of Business Committee to move the motion - Llywydd.
Welsh: Eitem 7 yw cynnig i ddiwygio'r Rheolau Sefydlog: newidiadau sy'n ymwneud â busnes y Cynulliad mewn amgylchiadau eithriadol. Galwaf ar aelod o'r Pwyllgor Busnes i wneud y cynnig - Lywydd.
English: Thank you, Presiding Officer. I fully understand the logic and argument you're putting forward, but in business questions yesterday I did press the leader of the house about seeking a statement from the environment Minister on agricultural matters and restrictions in the agricultural sector. Now we're cut down to one day - I appreciate that statement might come through on Wednesday, but I heard the Minister for the economy say that he would be prepared to make written statements available to Members, constantly updating them. Could I, through you, seek the support that Members could be updated by each Minister covering their portfolios regularly on a rapidly changing situation that has dramatic implications for areas of concern for our constituents?
Welsh: Diolch yn fawr, Lywydd. Rwy'n deall yn iawn y rhesymeg a'r ddadl rydych yn eu cyflwyno, ond mewn cwestiynau busnes ddoe, fe wneuthum bwyso ar arweinydd y tŷ ynglŷn â gofyn am ddatganiad gan Weinidog yr amgylchedd ar faterion amaethyddol a chyfyngiadau yn y sector amaethyddol. Nawr ein bod ni wedi cael ein cyfyngu i un diwrnod - rwy'n deall y gallai'r datganiad hwnnw gael ei gyflwyno ddydd Mercher, ond clywais Weinidog yr economi'n dweud y byddai'n barod i ddarparu datganiadau ysgrifenedig i'r Aelodau, gan eu diweddaru'n gyson. A gaf fi, drwoch chi, ofyn am gefnogaeth i sicrhau bod yr Aelodau'n cael y wybodaeth ddiweddaraf gan bob Gweinidog yn eu portffolios yn rheolaidd ar sefyllfa sy'n newid yn gyflym ac sydd â goblygiadau dramatig i'r meysydd sy'n peri pryder i'n hetholwyr?